./data/phi0914/phi001fr/phi0914.phi001fr.perseus-lat1.xml
Titus Livius (Livy)
Caecilius Metellus ad Thermopylas bello conflixit; quibus victis					dux eorum Critolaus mortem sibi veneno conscivit  in cuius locum Diaeus, Achaici					motus primus auctor, ab Achaeis dux creatus ad Isthmon a L  Mummio consule						 victus est  qui omni Achaia in deditionem					accepta Corinthon ex senatus consulto diruit, quia ibi legati Romani violati					erant  Thebae quoque et Chalcis, quae auxilio fuerant, dirutae  ipse L  Mummius					abstinentissimum virum egit, nec quicquam ex his operibus ornamentisque, quae					praedives Corinthos habuit,  in domum eius					pervenit  Q  Caecilius Metellus de Andrisco triumphavit, P  Cornelius					[Africanus] Scipio Aemilianus de Carthagine et Hasdrubale  Viriathus in Hispania					primum ex pastore venator, ex venatore latro, mox iusti quoque exercitus dux					factus, totam Lusitaniam occupavit, M  Vetilium 					praetorem fuso eius exercitu cepit; post quem C  Plautius praetor nihilo					felicius rem gessit; tantumque terroris is hostis intulit, ut adversus eum					consulari opus esset et duce et exercitu  praeterea motus Syriae et bella inter					reges gesta referuntur  Alexander, homo ignotus et incertae stirpis, occiso,					sicut ante  dictum est, Demetrio rege in Syria					regnabat  hunc Demetrius Demetri filius, qui a patre quondam ob incertos belli					casus ablegatus Cnidon fuerat, contempta socordia inertiaque eius, adiuvante					Ptolemaeo Aegypti rege, cuius filiam Cleopatram in matrimonium acceperat, bello					interemit  Ptolemaeus graviter  in caput					vulneratus inter curationem, dum ossa medici terebrare conantur, expiravit,					atque in locum eius frater minor Ptolemaeus, qui Cyrenis regnabat, successit 					Demetrius ob crudelitatem, quam in suos per tormenta exercebat, ab Diodoto					quodam, uno ex subiectis, qui Alexandri filio bimulo  admodum regnum adserebat, bello superatus Seleuceam confugit  L 					Mummius de Achaeis triumphavit, signa aerea marmoreaque et tabulas pictas in					triumpho tulit